Icibukisho ca Mfwa ya kwa Yesu
Mukwai tulemwita ukwisalongana na ifwe ilyo tukalaibukisha imfwa ya kwa Yesu. Ishibeni ukukabela ici icibukisho mupepi no ko mwikala.
Abengi Nga Nshi Bakesa
—Bushe na Imwe Mukasangwako?
Icungulo bushiku ilyo Yesu ashilafwa, alilongene na batumwa bakwe. Pali cilya cungulo, atendeke Umulaalilo wa kwa Shikulu kabili abebele ukuti: “Mulecita ici ku kunjibukisha.” Balingile ukulacita ici pa kulaibukisha ilambo Yesu aali no kutuula pa mulandu wa bantunse.
Uyu mwaka wafumineko, abantu mupepi na 20 milioni mwi sonde lyonse balikonkele ifunde Yesu atupeela kabili balisangilwe ku Cibukisho icibako cila mwaka. Nga uno mwaka, ni lilali Icibukisho ca mfwa ya kwa Kristu cikabako? Cikabako pali Cisano, pa 3 April, 2015, cilya akasuba kawa.
Inte sha kwa Yehova shilemwita ukuti mukasangwe pamo na shena kuli uku kulongana kwacindama. Mukasambilila ifyo imwe pa lwenu mwinganonkelamo mu bumi bwa kwa Yesu ne mfwa yakwe.
Takwakabe ukulipila pa kusangwa kuli uku kulongana kabili kukabela pa ncende iyabela mupepi no ko mwikalila.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn